
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής Ιατρών - Συμβούλων των Νοσο¬ 
κομείων (Ν.Π.Δ.Δ.). 1 

Χορήγηση άδειας Ιδρυσης και λειτουργίας Ωδείου στην 

Κων/να - Αθηνά Παπαθανασίου. . 2 

Σύσταση Σχολικής Επιτροπής του Δημοτικού Σχολείου 
Αρτας της Κοινότητας Φανερωμένης του Νομού 

Άρτας. 3 

Έγκριση του Οργανισμού Εσωτερικής Υπηρεσίας της 


Κοινότητας Ψαθοτοπίου Ν. Άρτας. 4 

Σύσταση ιδίου Νομιμού Προσώπου στο Δήμο Γρεβενών 
με την επωνυμία Σχολική Επιτροπή ΤΕΛ και ΤΕΣ του 

Δήμου Γρεβενών. 5 

Τροποποίηση της συσταστικής πράξης του Νομικού 
Προσώπου «Σχολική Επιτροπή 1 ου Λυκείου, 1 ου Γυ¬ 
μνασίου και ΤΕΛ του Δήμου Γρεβενών». 6 

Ψήφιση του Οργανισμού Εσωτερικής Υπηρεσίας του 
Αναπτυξιακού Συνδέσμου περιοχής Προσοτσάνής 

Ν. Δράμας. . 7 

Μετατροπή άδειας λειτουργίας εργαστηρίου Αξονικού 
Τομογράφου κατηγ. (χ-2) του Ακτινολόγου Λέων 

Κελέκη τον Αναστασίου στην Θεσσαλονίκη. 8 

Τροποποίηση απόφασης σύστασης Νομικού Προσώ¬ 
που με την επωνυμία 58η Σχολική Επιτροπή Δήμου 

Λάρισας. 9 

Τροποποίηση απόφασης σύστασης Νομικού Προσώ¬ 
που με την επωνυμία 7η Σχολική Επιτροπή Δήμου 

Λάρισας.10 

Τροποποίηση απόφασης σύστασης Νομικού Προσώ¬ 
που με την επωνυμία 25η Σχολική Επιτροπή Δήμου 

Λάρισας.11 

Τροποποίηση απόφασης σύστασης Νομικού Προσώ¬ 
που με την επωνυμία 40η Σχολική Επιτροπή Δήμου 

Λάρισας.12 

Ονομασία νέου οικισμού στο Δήμο Κισάμου Ν. Χανίων 13 


Διορθώσεις σφαλμάτων 

Διόρθωση σφάλματος στην 6945/14.5.1993 απόφαση 

του Νομάρχη Ημαθίας.14 

Διόρθωση σφάλματος στην 6943/14.5.1993 απόφαση 
Νομάρχη Ημαθίας.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2054408/6193/0022 (1) 

Καθορισμός αμοιβής Ιατρών - Συμβούλων των Νοσοκο¬ 
μείων (Ν.Π.Δ.Δ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Της παρ. 6 του άρθρου 63 και της παρ. 9 του άρθρου 
85 του Ν. 2071/92 (ΦΕΚ 123/92 τ.Α') «Εκσυγχρονισμός 
και Οργάνωση Συστήματος Υγείας». 

2. Την αριθ. Υ. 2009/20.5.93 (ΦΕΚ 365/Β) Κοινή Από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 525/92 τ.Β'), αποφα¬ 
σίζουμε: 

1. Καθορίζουμε την αμοιβή των ιατρών συμβούλων κατά 
ιατρική επίσκεψη ή ιατρική πράξη, ως εξής: 

Των κλινικών ιατρών και αναισθησιολόγων με το 100/ 
100, των δε εργαστηριακών ιατρών με το 60/100 των ανα- 
γραφομένων τιμών της Δεύτερης στήλης του Π.Δ. 157/91 
(ΦΕΚ 62/91 τ.Α') όπως κάθε φορά ισχύει. 

2. Στους ιατρούς συμβούλους θα καταβάλλεται το ποσό 
που αντιστοιχεί στις πράξεις που πραγματοποίησαν, επί 
του οποίου θα γίνονται όλες οι νόμιμες κρατήσεις. 

Σε καμία περίπτωση οι αμοιβές των ιατρών, ανεξάρτητα 
από ειδικότητα θα υπερβαίνουν το ποσό των διακοσίων χι¬ 
λιάδων (200.000) δρχ. το μήνα, έστω και αν πραγματοποί¬ 
ησαν αριθμό επισκέψεων ή πράξεων που αντιστοιχεί σε 
μεγαλύτερο ποσό. 

3. Οι σύμβουλοι ιατροί υποχρεούνται να παρέχουν τις 
υπηρεσίες τους στο νοσηλευτικό ίδρυμα με το οποίο 
έχουν υπογράψει σύμβαση, οσάκις καλούνται προς τούτο 
από τη Διεύθυνση αυτού. Ο αριθμός των πραγματοποιου- 
μένων ιατρικών επισκέψεων ή ιατρικών πράξεων βεβαιώ¬ 
νεται από τον Πρόεδρο ή τον νόμιμο αναπληρωτή του. 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού των Ν.Π.Δ.Δ., η 
οποία όμως λόγω της φύσεώς της δεν μπορεί εκ των προ- 
τέρων να προσδιορισθεί. Η δαπάνη που θα προκύπτει κατ’ 

έτος θα αντιμετωπίζεται από τον προϋπολογισμό κάθε νο¬ 
σοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1993 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΥΦΥΠ. ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Κ. ΠΑΤΡΑΚΟΙ Δ. ΣΙΟΥΦΑΣ 

- ♦- 

Αριθ. ΥΠΠΟ/ΚΑΤΕΧΝ/Δ/43703 (2) 

Χορήγηση άδειας ίδρυσης και λειτουργίας Ωδείου στην 
Κων/να - Αθηνά Παπαθανασίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος : Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσέων Τμημάτων 
και Γραφείων της Κ.Υ. του ΥΠ. ΠΟ (ΦΕΚ Β 987/ 
28.11.91). 

9. Το από 15.7.93 πρακτικό αυτοψίας της Επιτροπής 
Ελέγχου Κτιρίων Σχολών Χορού και Μουσικής της Α' Εφο¬ 
ρείας Κλασσικών Αρχ/των. 

10. Την από 3.6.93 αίτηση της Κων/νας Αθηνάς Παπα¬ 
θανασίου με τα συνημμένα δικαιολογητικά, αποφασί¬ 
ζουμε: 

1. Χορηγούμε στην Κων/να Αθηνά Παπαθανασίου, 
άδεια ίδρυσης και λειτουργίας Ωδείου, που θα στεγαστεί 
στο κτίριο επί της οδού Μετσόβου 3 στο Παλαιό Φάληρο 
και θα έχει την επωνυμία «Ωδείο Κων/νας - Αθηνάς Πα¬ 
παθανασίου». 

2. Το Ωδείο θα λειτουργήσει τις εξής Σχολές και Τμή¬ 
ματα: 


Α. Σχολή Ανωτέρων θεωρητικών Μαθημάτων με Τμή¬ 
ματα: 

1) Ωδικής, 2) Αρμονίας, 3) Ενοργάνωσης, 4) Αντίστιξης, 
5) Φυγής. 

Β. Σχολή Ενοργάνου Μουσικής, με τμήματα: 

1) Πληκτών, 2) Εγχόρδων, 3) Πνευστών, 4) Κλασσικής 
κιθάρας. 

Γ. Σχολή Μονωδίας, με τμήματα Μονωδίας και Μελο¬ 
δραματικής. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1993 - 94. 
Από τις διατάξεις αυτής της απόφασης, δεν προκαλείται 

δαπάνη σε βάρος τόυ Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1993 

Με εντολή Υπουργού 
Ο Διευθυντής 

ΠΟΑ. ΠΟΥΛΥΧΡΟΝΟΠΟΥΛΟΣ 
--♦- 

Αριθ. ΕΣ. 12.641 (3) 

Σύσταση Σχολικής Επιτροπής του Δημοτικού Σχολείου 
Αρτας της Κοινότητας Φανερωμένης του Νομού Αρ¬ 
τας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις: α) την παράγρ. 8 -15 του άρθρου 5 του 
Ν. 1854/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α’ 110) και β) του άρθρου 187 του 
δημοτικού και κοινοτικού κώδικα (Π.Δ. 323/1989) (Α' 
146). 

2. Την 10/1993 απόφαση του Κοινοτικού Συμβουλίου 
Φανερωμένης του Νομού Αρτας για σύσταση σχολικής 
επιτροπής, αποφασίζουμε: 

1. Συνιστούμε στην Κοινότητα Φανερωμένης του Νο¬ 
μού ίδιο Νομικό Πρόσωπο με την επωνυμία «Σχολική Επι¬ 
τροπή του Δημοτικού Σχολείου». 

Η συνιστωμένη με την απόφαση αυτή σχολική επιτροπή 
διοικείται από 3/μελές διοικητικό συμβούλιο, αποτελού- 
μενο από: 

α) Τον εκάστοτε πρόεδρο της κοινότητας, ως Πρόεδρο 
της Σχολικής Επιτροπής. 

β) Τον εκάστοτε Διευθυντή του σχολείου Φανερωμέ¬ 
νης. 

γ) Τον εκάστοτε εκπρόσωπο του συλλόγου γονέων και 
κηδεμόνων εκπρόσωπο της μαθητικής κοινότητας. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολική Επιτροπή λήγει 
με τη λήξη της δημοτικής και Κοινοτικής Περιόδου 1991 — 
1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 

κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγορά αναλωσίμων 
υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού της. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομίες και 
κληροδοσίες. 

7. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 30 Αυγούστου 1993 

Ο Νομάρχης 
ΕΛ. ΝΤΟΥΛΑΣ 

-♦- 

Αριθ. 12.619 (4) 

Έγκριση του Οργανισμού Εσωτερικής Υπηρεσίας της Κοι¬ 
νότητας Ψαθοτοπίου Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

Τις διατάξεις των άρθ. 12 και 320 του Ν. 1188/81 και 
26 του Ν. 1632/89 του Ν. 1586/86, του Π.Δ. 37α/87 και 
του άρθρου 164 του Δ.Κ.Κ./Π.Δ. 323/89). 

2. Τη σύμφωνη γνωμοδότηση του Υπηρεσιακού Συμ¬ 
βουλίου που συγκροτήθηκε σύμφωνα με τις διατάξεις της 
παρ. 9 του άρθ. 14 του Ν. 1586/86 και η οποία διατυπώνε¬ 
ται στο αριθ. 2/93 Πρακτικό του και θέμα 1 ο. 

3. Την 17/92 απόφαση του κοινοτικού συμβουλίου Ψα- 
θοτοπίου που αφορά στην ψήφιση και προσαρμογή του 
Ο.Ε.Υ. της κοινότητας στις διατάξεις του Ν. 1586/86. 

4. Τις 53560/6.8.86, 75643/16.1.87 και 27111/ 
13.7.87 εγκυκλίους του Υπουργείου Εσωτερικών. 

5. Την αριθ. ΕΣ 5123/92 απόφασή μας με την οποία 
έγινε υπαγωγή του προσωπικού της ανωτέρω Κοινότητας 
στις διατάξεις του Α βιβλίου, αποφασίζουμε: 

Εγκρίνουμε την 17/92 απόφαση του κοινοτικού συμ¬ 
βουλίου Ψαθοτοπίου του Ν. 1188/81 που αφορά στην 
ψήφιση και προσαρμογή του Οργανισμού Εσωτερικής 
Υπηρεσίας της Κοινότητας στις διατάξεις του Ν. 1586/86 
όπως αναλυτικά ορίζεται σ' αυτή και σύμφωνα με την 


οποία η διάρθρωση των Υπηρεσιών της κοινότητας και η 
διαβάθμιση των θέσεων έχουν ως εξής: 

ΜΟΝΙΜΟ ΠΡΟΣΩΠΙΚΟ: 

1. Κατηγορία ΔΕ Κλάδος ΔΕΙ Διοικητικού 
Μία (1) θέση γραμματέα με βαθμό Γ - Α. 

Ο διορισμός, τα καθήκοντα, οι περιορισμοί ο χρόνος ερ¬ 
γασίας, η αστική ευθύνη, τα δικαιώματα, οι άδειες, οι με¬ 
ταβολές, οι ποινές, η λύση της υπαλληλικής σχέσης, η πε¬ 
ρίθαλψη κ.λπ. του προσωπικού που προβλέπεται από τον 
Οργανισμό αυτό, ρυθμίζονται από τις εκάστοτε ισχύουσες 
διατάξεις για το προσωπικό των δήμων και των κοινοτή¬ 
των. 

Προϊστάμενος των υπηρεσιών είναι ο Πρόεδρος της 
Κοινότητας. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας το 
ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 30 Αυγούστου 1993 

Ο Νομάρχης 
ΕΛ. ΝΤΟΥΛΑΣ 

- + - 

Αριθ. 11209 (5) 

Σύσταση ιδίου Νομιμού Προσώπου στο Δήμο Γρεβενών με 
την επωνυμία Σχολική Επιτροπή ΤΕΛ και ΤΕΣ του Δή¬ 
μου Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις: α) την παράγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (τ. Α' 110) και β) του άρθρου 187 
του δημοτικού και κοινοτικού κώδικα (Π.Δ. 323/1989 Α' 
146). 

2. Την αριθ. 329/1993 απόφαση του Δημοτικού Συμ¬ 
βουλίου Γρεβενών του Νομού Γ ρεβενών για σύσταση σχο¬ 
λικής επιτροπής, αποφασίζουμε: 

1. Συνιστούμε στο Δήμο Γρεβενών του Νομού Γρεβε¬ 
νών ίδιο Νομικό Πρόσωπο με την επωνυμία: «Σχολική Επι¬ 
τροπή ΤΕΛ και ΤΕΣ Δήμου Γρεβενών». 

Η συνιστώμενη με την απόφαση αυτή σχολική επιτροπή 
διοικείται από εννεαμελές διοικητικό συμβούλιο, αποτε- 
λούμενο από: 

α) Τον εκάστοτε Δήμαρχο ή έναν Δ. Σύμβουλο, οριζό¬ 
μενο με απόφαση του Δ. Συμβουλίου, ως Πρόεδρο της 
Σχολικής Επιτροπής, 
β) Δύο δημοτικούς συμβούλους, 
γ) Τον εκάστοτε Διευθυντή του ΤΕΛ. 
δ) Τον εκάστοτε Διευθυντή του ΤΕΣ. 
ε) Εκπρόσωπο του Συλλόγου γονέων και κηδεμόνων του 
ΤΕΛ. 

στ) Εκπρόσωπο του Συλλόγου γονέων και κηδεμόνων 
του ΤΕΣ. 

ζ) Ένα μαθητή εκπρόσωπο της μαθητικής Κοινότητας 
του ΤΕΛ. 

η) Ένα μαθητή εκπρόσωπο της μαθητικής Κοινότητας 
του ΤΕΣ. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή- 

γει με τη λήξη της δημοτικής και Κοινοτικής περιόδου 
1991 - 1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

8. Το Δ/κό Συμβούλιο της Σχολικής Επιτροπής εκλέγει 
τον αντιπρόεδρο και τον γραμματέα του. * 
α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγορές αναλωσί¬ 
μων υλικών κ,λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και των κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλίων για 
τις σχετικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της δημοτικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Ετήσια Επιχορήγηση του Κράτους. 

β) Η ετήσια Επιχορήγηση του Δήμου Γρεβενών. 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών^ - 
ε) Πρόσοδοι από την περιουσία του. 

6. Περιουσία: 

Είναι αυτή που ανήκει στα σχολικά ταμεία του Ν. 539/ 
31; είτε στο Ταμείο Ανέγερσης Διδακτηρίων (Τ.Α.Δ.), είτε 
στη Σχολική Εφορία, άρθρο 40 Ν. 1566/85. 

7. Το Νομικό πρόσωπο εκπροσωπείται στο δικαστήριο 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Ν.Π.Δ.Δ. το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 26 Αυγούστου 1993 
Ο Νομάρχης 

ΓΕΩΡΓΙΟΣ ΜΑΚΡΥΝΙΚΑΣ 
-♦- 

Αριθ. 10929 (6) 

Τροποποίηση της συσταστικής πράξης του Νομικού Προ¬ 
σώπου «Σχολική Επιτροπή 1ου Λυκείου,, 1ου Γυμνα¬ 
σίου και ΤΕΛ του Δήμου Γ ρεβενών». 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Τις διατάξεις του άρθου 187 του Π.Δ. 323/89 «Περί 
κωδικοποιήσεως σε ενιαίο κείμενο νόμου των διατάξεων 
του Δημ. και Κοιν. Κώδικα». 

2. Τις διατάξεις του άρθρου 5 του Ν. 1894/27.8.1990 


(ΦΕΚ 110 Α') «Για την Ακαδημία Αθηνών και άλλες εκπαι¬ 
δευτικές διατάξεις». 

3. Την αριθ. 7822/22.8.91 απόφασή μας, περί συστά- 
σεως ιδίου Νομικού Προσώπου, με την επωνυμία «Σχολική 
Επιτροπή 1 ου Λυκείου, 1 ου Γυμνασίου και ΤΕΛ του Δήμου 
Γρεβενών»; που δημοσιεύθηκε στο ΦΕκ 765/20.9.1991 
τ.Β'. 

4. Την αριθ. 328/93 νόμιμη απόφαση του Δ.Σ. Γρεβε¬ 
νών, με την οποία τροποποιείται η εν λόγω Σχολική Επι¬ 
τροπή και δεν συμπεριλαμβάνεται σ’ αυτή το ΤΕΛ Γρεβε¬ 
νών λόγω του ότι αυτό με την ΤΕΣ Γ ρεβενών θα αποτελό¬ 
σουν ίδιο Νομικό Πρόσωπο με την επωνυμία «Σχολική Επι¬ 
τροπή ΤΕΛ και ΤΕΣ Δ. Γ ρεβενών», αποφασίζουμε: 

Τροποποιούμε την αριθ. 7822/22.8.91 απόφασή μας, 
για τη σύσταση ιδίου Νομικού Προσώπου με την επωνυμία 
«Σχολική Επιτροπή 1ου Λυκείου, 1ου Γυμνασίου και ΤΕΛ 
Δήμου Γ ρεβενών» ως εξής: 

Αντικαθίσταται η παρ. 1 του σκέλους Αποφασίζουμε 
της ανωτέρω με την παρακάτω: 

1. Συνιστούμε στο Δήμο Γ ρεβενών ίδιο Νομικό Πρό¬ 
σωπο με την επωνυμία: 

«Σχολική Επιτροπή 1ου Λυκείου και 1ου Γυμνασίου του 
Δ. Γρεβενών». 

Η συνιστωμένη με την απόφαση αυτή Σχολική Επι¬ 
τροπή, διοικείται από εννεαμελές διοικητικό συμβούλιο, 
αποτελούμενο από: 

α. Τον εκάστοτε Δήμαρχο ή έναν Δημοτικό Σύμβουλο 
ως Πρόεδρο της Σχολικής Επιτροπής. 

β. Δύο Δημοτικούς Συμβούλους. 

γ. Τον εκάστοτε Διευθυντή του 1ου Λυκείου. 

δ. Τον εκάστοτε Διευθυντή του 1ου Γυμνασίου. 

ε. Εκπρόσωπο του Συλλόγου γονέων και κηδεμόνων του 
1ου Λυκείου. 

στ. Εκπρόσωπο του Συλλόγου γονέων και κηδεμόνων 
του 1 ου Γ υμνασίου. 

ζ. Ένα μαθητή εκπρόσωπο της μαθητικής κοινότητας 
του 1 ου Λυκείου. 

η. Ένα μαθητή εκπρόσωπο της μαθητικής κοινότητας 
του 1ου Γυμνασίου. 

Η θητεία των μελών του Διοικ. Συμβουλίου ακολουθεί τη 
Δημοτική Περίοδο. 

Το Διοικητικό Συμβούλιο εκλέγει τον αντιπρόεδρο και 
τον γραμματέα αυτού. 

Κατά τα λοιπά ισχύει η αριθ. 7822/22.8.91 απόφασή 
μας. 

Με την παρούσα απόφαση, προστίθεται ακροτελεύτια 
διάταξη η οποία έχει ως εξής: 

Ακροτελεύτια διάταξη 

Από τις διατάξεις της παρούσης δεν προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που με την επωνυμία «Σχολική Επιτροπή 1ου Λυκείου και 
1ου Γυμνασίου του Δήμου Γρεβενών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ρεβενά, 26 Αυγούστου 1993 
Ο Νομάρχης 

ΓΕΩΡΓΙΟΣ ΜΑΚΡΥΝΙΚΑΣ 

Αριθ. 14109 (7) 

Ψήφιση του Οργανισμού Εσωτερικής Υπηρεσίας του Ανα¬ 
πτυξιακού Συνδέσμου περιοχής Προσοτσάνης Ν. Δρά¬ 
μας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις των άρθρων 3, 4,12 Ν. 1188/81, όπως 
αντικαταστάθηκε με το άρθρο 26 Ν. 1832/89 και συμπλη¬ 
ρώθηκε με το 12 Ν.2130/93. 

2. Τις διατάξεις των άρθρων 192 και 196 του Π.Δ. 323/ 
89, 27 του Ν. 2081 /92 με τις οποίες προστέθηκε νέο άρ¬ 
θρο 29Α στον Ν. 1558/85 «Κυβέρνηση και Κυβερνητικά 
όργανα. 

3. Τις διατάξεις του Π.Δ. 410/88. 

4. Τις αριθμ. 6 και 8/1993 αποφάσεις του Δ.Σ. του Ανα¬ 
πτυξιακού Συνδέσμου περιοχής Προσοτσάνης, περί ψηφί- 
σεως Ο.Ε.Υ. και την σύμφωνη γνωμοδότηση και του Υπη¬ 
ρεσιακού Συμβουλίου του άρθρου 5 Ν. 1188/81, που δια¬ 
τυπώθηκε στο 2/24.5.1993 πρακτικό του, αποφασί¬ 
ζουμε: 

Εγκρίνουμε τις αριθμ. 6 και 8/1993 αποφάσεις του Δ.Σ. 
του Αναπτυξιακού Συνδέσμου περιοχής Προσοτσάνης με 
τις οποίες το προσωπικό του υπάγεται στις διατάξεις του Α 
μέρους του Ν. 1188/81 και ψηφίζεται ο οργανισμός Εσω¬ 
τερικής Υπηρεσίας αυτού, ώστε η διάρθρωση και διαβάθ- 
μιση των Υπηρεσιών του Αναπτυξιακού Συνδέσμου να έχει 
ως εξής: 

Άρθρο 1 

Οι υπηρεσίες του Συνδέσμου απαρτίζονται μόνο από 
την τεχνική υπηρεσία στην οποία δημιουργούνται δύο (2) 
θέσεις με σύμβαση εργασίας ιδιωτικού δικαίου αορίστου 
χρόνου. 

Τεχνική Υπηρεσία 
α) Μία θέση οδηγού αυτοκινήτου, 
β) Μία θέση προσωπικού καθαριότητας και άλλων βοη¬ 
θητικών εργασιών. 

Άρθρο 2 

Αρμοδιότητες και αντικείμενα προσωπικού 
α) Στις αρμοδιότητες του οδηγού αυτοκινήτου ανήκει η 
επιμέλεια και συντήρηση των αυτοκινήτων του Συνδέσμου 
και των άλλων μηχανημάτων που θα διαθέτει ο Σύνδε¬ 
σμος. 

Η μέριμνα για την κατάρτιση και τήρηση προγράμματος 
συλλογής και αποκομμιδής των απορριμμάτων των Κοινο¬ 
τήτων μελών του Συνδέσμου. Η επίβλεψη του τρόπου διά¬ 
θεσης των απορριμμάτων καθώς και η εισήγηση για τον 
εφοδιασμό της Υπηρεσίας καθαριότητας με τα αναγκαία 
μέσα. Η ενέργεια κάθε εργασίας που ανατίθεται σ’ αυτόν 
από τον Πρόεδρο του Συνδέσμου. 

β) Στις αρμοδιότητες του προσωπικού καθαριότητας 
ανήκει η επιμέλεια και περισυλλογή των απορριμμάτων 
των οικιών και καταστημάτων, σύμφωνα με το πρόγραμμα 
που εκδίδει ο Πρόεδρος του Συνδέσμου, καθώς και η 
ενέργεια κάθε εργασίας που ανατίθεται σ' αυτούς από τον 
πρόεδρο του Συνδέσμου. 

Άρθρο 3 

Τα θέματα που αφορούν την πρόσληψη, τον διορισμό, 
την υπηρεσιακή κατάσταση γενικά τη μισθοδοσία και την 


ασφάλιση του προσωπικού του Συνδέσμου, διέπονται από 
τις διατάξεις του Π.Δ. 410/1988. 

Άρθρο 4 

Το προσωπικό του Συνδέσμου σε περίπτωση διάλυσης 
αυτού, θα ενταχθεί σύμφωνα με τις εκάστοτε ισχύουσες 
διατάξεις στον Ο.Ε.Υ. του Δήμου Προσοτσάνης. 

Άρθρο 5 

Ο παρών Ο.Κ.Υ. μπορεί να τροποποιηθεί να συμπληρω¬ 
θεί με απόφαση του Δ.Σ. του Συνδέσμου, σύμφωνα με τις 
ισχύουσες σχετικές διατάξεις. 

Ακροτελεύτιο άρθρο 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Αναπτυξιακού 
Συνδέσμου περιοχής Προσοτσάνης, ύψους 2.000.000 
δρχ. περίπου για το τρέχον οικονομικό έτος και ανάλογο 
για καθένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Αν. Συνδέσμου, ύψους 2.000.000 
δρχ. στον Κ.Α. 15/111.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 26 Αυγούστου 1993 
Ο Νομάρχης 

ΕΥΘΥΜΙΟΣ ΙΩΑΝ. ΜΑΥΡΟΣ 
-♦- 

Αριθ. ΔΥ/Π/33634 (8) 

Μετατροπή άδειας λειτουργίας εργαστηρίου Αξονικού 
Τομογράφου κατηγ. (χ-2) του Ακτινολόγου Λέων Κε- 
λέκη τον Αναστασίου στην Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γι/33634/28.7.1993 απόφαση του Νομάρχη 
θεσ/νίκης του άρθρου 4 του Ν.Δ. 181 /74 και Π.Δ. 470/83 
καθώς και την 710/91 ερ. 64/91 γνωμοδότηση του Νομι¬ 
κού Συμβουλίου του Κράτους μετατρέπουμε την άδεια 
λειτουργίας κατηγ. (χ-2) του Ακτινολόγου Λεωνίδα Κε- 
λέκη του Αναστασίου το οποίο λειτουργεί επί της οδού 
Πλάτωνος - Ιουστινιανού 28 & Μενελάου στην θεσ/νίκη 
από ονομαστική σε Α.Ε. με την επωνυμία «Λ. ΚΕΛΕΚΗΣ 
Α.Ε.» η σύμφωνα με την ανωτέρω γνωμοδότηση. 

Ως προς τα άλλα ισχύει η (3) σχετική απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιουλίου 1993 

Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. Γ. ΑΝΑΣΤΑΣΟΠΟΥΛΟΣ 

- + - 

Αριθ. 18211 Ο) 

Τροποποίηση απόφασης σύστασης Νομικού Προσώπου 
με την επωνυμία 58η Σχολική Επιτροπή Δήμου Λάρι¬ 
σας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.) 

β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) Του άρθρου 2 του Ν. 2081/1992. 
δ) Του Π.Δ. 331 /1983 «Μεταβίβαση αρμοδιοτήτων του 
Υπουργού Εσωτερικών στου Νομάρχες». 

2. Την 26376/1992 απόφασή μας που δημοσιεύθηκε 
στο 57/1992 ΦΕΚ τ. Β’ «περί συστάοεως του Νομικού 
Προσώπου 58η Σχολική Επιτροπή Δήμου Λάρισας. 

3. Την 499/1993 απόφαση του Δημοτικού Συμβουλίου 
Λάρισας. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ» αποφασίζουμε: 

Τροποποιούμε την 26376/1992 απόφασή μας «Περί 
συστάοεως του Νομικού Προσώπου 58η Σχολική Επι¬ 
τροπή Δήμου Λάρισας και ορίζουμε ότι στο εξής το ανω¬ 
τέρω Νομικό Πρόσωπο 1) θα περιλαμβάνει τις Σχολικές 
Μονάδες Ιο, 2ο Πειραματικά Δημοτικά Σχολεία και το 
3θέσιο Πειραματικό Σχολείο και 2) θα διοικείται από 7με- 
λές Διοικητικό Συμβούλιο αποτελούμενο από: 

α. Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη ως Πρόεδρο. 

β. Τους εκάστοτε Διευθυντές των παραπάνω σχολείων 
και 

γ. Τους εκπροσώπους των Συλλόγων Γονέων & Κηδεμό¬ 
νων των ανωτέρω Σχολείων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατα τα λοιπά ισχύει η αριθμ. 26376/1992 απόφασή 
μας ' -,, ’. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Αυγούστου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

—-♦- 

Αριθ. 17889 (10) 

Τροποποίηση απόφασης σύστασης Νομικού Προσώπου 
με την επωνυμία 7η Σχολική Επιτροπή Δήμου Λάρισας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.) 
β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) Του άρθρου 2 του Ν. 2081/1992 
δ) Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 14304/1991 απόφασή μας που δημοσιεύθηκε 
στο 721/1991 ΦΕΚ τ.Β' «περί συστάοεως του Νομικού 
Προσώπου 7η Σχολική Επιτροπή Δήμου Λάρισας. 

3. Την 496/1993 απόφαση του Δημοτικού Συμβουλίου, 
Λάρισας 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ» αποφασίζουμε: 

Τροποποιούμε την 14304/1991 απόφασή μας «Περί 
συστάοεως του Νομικού Προσώπου 7 η Σχολική Επιτροπή 


Δήμου Λάρισας και ορίζουμε ότι στο εξής το ανωτέρω Νο¬ 
μικό Πρόσωπο 1) θα συμπεριλαμβάνει τις εξής Σχολικές 
Μονάδες 11 ο Δημοτικό Σχολείο, 33ο Δημοτικό Σχολείο, 
2ο Νηπιαγωγείο και 31 ο Νηπιαγωγείο Λάρισας. 

2. θα διοικείται από 7μελές Διοικητικό Συμβούλιο απο¬ 
τελούμενο από τους: 

α. Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη, ως Πρόεδρο. 

β. Τους Διευθυντές των ανωτέρω Σχολικών Μονάδων 
και 

γ. Τον εκάστοτε εκπρόσωπο του Συλλόγου Γονέων του 
11ου & 33ου Δημ. Σχολείων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 14304/1991 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Αυγούστου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

- + 

Αριθ. 18216 (11) 

Τροποποίηση απόφασης σύστασης Νομικού Προσώπου 
με την επωνυμία 25η Σχολική Επιτροπή Δήμου Λάρι¬ 
σας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.) 
β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) Του άρθρου 2 του Ν. 2081/1992 
δ) Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 18174/1992 απόφασή μας που δημοσιεύθηκε 
στο 585/1992 ΦΕΚ τ.Β' «περί συστάοεως του Νομικού 
Προσώπου 25η Σχολική Επιτροπή Δήμου Λάρισας. 

3. Την 497/1993 απόφαση του Δημοτικού Συμβουλίου, 
Λάρισας 

4. Την 6332/1983 απόφασή μας - «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ» αποφασίζουμε: 

Τροποποιούμε την 18174/1992 απόφασή μας «Περί 
συστάοεως του Νομικού Προσώπου 25η Σχολική Επι¬ 
τροπή Δήμου Λάρισας και ορίζουμε ότι στο εξής το ανω¬ 
τέρω Νομικό Πρόσωπο 1) θα συμπεριλαμβάνει τις εξής 
Σχολικές Μονάδες 27ο Δημοτικό Σχολείο και 25ο Νηπια¬ 
γωγείο Λάρισας. 

2. θα διοικείται από δμελές Διοικητικό Συμβούλιο απο¬ 
τελούμενο από τους: 

α. Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη, ως Πρόεδρο. 

β. Τους Διευθυντές των ανωτέρω Σχολικών Μονάδων 
και 

γ. Τον εκάστοτε εκπρόσωπο του Συλλόγου Γονέων του 
27ου Δημ. Σχολείων. 

Από τις διατάξεις αυτής της απόφασης δεν προκαλεΐται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 18174/1992 απόφασή 
μας. 

Η απόφαση αυτή να δημοσιευθεΐ στην Εφημερίδα της 
Κυβερνήσεώς. 

Λάρισα, 27 Αυγούστου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 18215 (12) 

Τροποποίηση απόφασης σύστασης Νομικού Προσώπου 
με την επωνυμία 40η Σχολική Επιτροπή Δήμου Λάρι¬ 
σας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) Του άρθρου 187 του Π.Δ. 323/1989 (Δ.Κ.Κ.) 

β) Του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) Του άρθρου 2 του Ν. 2081/1992 

δ) Του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 23761/1991 απόφασή μας που δημοσιεύθηκε 
στο 720/1991 ΦΕΚ τ.Β' «περί συστάσεως του Νομικού 
Προσώπου 40η Σχολική Επιτροπή Δήμου Λάρισας. 

3. Την 18171/1993 απόφασή μας (ΦΕΚ 560) με την 
οποία τροποποιήθηκε το Ν.Π. 

4. Την 498/1993 απόφαση του Δημοτικού Συμβουλίου, 
Λάρισας. 

5. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ» αποφασίζουμε: 

Τροποποιούμε την 23761/1991 απόφασή μας «Περί 
συστάσεως του Νομικού Προσώπου 40η Σχολική Επι¬ 
τροπή Δήμου Λάρισας και ορίζουμε ότι στο εξής το ανω¬ 
τέρω Νομικό Πρόσωπο θα περιλαμβάνει το Μουσικό Γυ- 
μνάσιο Λάρισας και θα διοικείται από δμελές Διοικητικό 
Συμβούλιο αποτελούμενο από τους: 

α. Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη, ως Πρόεδρο. 

β. Τον εκάστοτε Διευθυντή του Μουσικού Γυμνασίου.. 
γ. Τον Εκπρόσωπο του Συλλόγου Γονέων & Κηδεμόνων 
του Γυμνασίου. 

δ. Τον εκπρόσωπο της Μαθητικής Κοινότητας του Γυ- 
μνασίου. 
ε. Ένα δημότη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 23761/1993 απόφασή 
μας. 


Η απόφαση αυτή να δημοσιευθεί στην Εφημερίδα της 
Κυβερνήσεώς. 

Λάρισα, 27 Αυγούστου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 16898 (13) 

Ονομασία νέου οικισμού στο Δήμο Κισάμου Ν. Χανιών 


Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις των άρθρων 11 και 164 του Π.Δ. 323/89 
περί Δ.Κ.Κ. 

2. Τις αποφάσεις 135/91 και 94/93 του Δήμου Κισά- 
μου. 

3. Την γνωμοδότηση του Συμβουλίου Τοπωνυμίων του 
Υπουργείου Εσωτερικών όπως αυτή εκφράσθηκε στην 
συνεδρίαση του στις 3.2.93, αποφασίζουμε: 

Εγκρίνουμε την 94/93 απόφαση του Δ.Σ. Κισάμου σχε¬ 
τικά με την ονομασία ανώνυμου συνοικισμού στην περιφέ¬ 
ρεια του Δήμου αυτού σε «Ανω Πύργος Ο». 

Από τις διατάξεις αυτής της απόφασης, δεν προκαλείται 
δαπάνη σε βάρος του Προϋπολογισμού του Δήμου Κισάμου. 

Η απόφαση αυτή να δημοσιευθεί στην Εφημερίδα της 
Κυβερνήσεώς. 

Χανιά, 26 Αυγούστου 1993 

Ο Νομάρχης κ.α.α. . . 

Ο Αναπληρωτής 
ΕΜΜ. ΚΑΤΣΑΝΕΒΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην 6945/14.5.1993 απόφαση του Νομάρχη Ημαθίας, 
που δημοσιεύθηκε στο ΦΕΚ 381/27.5.1993 (τεύχος Β') 
διορθώνεται το ησφαλμένο: 1. Συνιστάται στο Δήμο Βέ¬ 
ροιας Ν. Ημαθίας ίδιο νομικό πρόσωπο με την επωνυμία 
«Σχολική Επιτροπή 3ου Νηπιαγωγείου - 3ου Δημοτικού - 
14ου Δημοτικού Σχολείου Βέροιας» στο σωστό, «Ι.Συνι- 
στάται στο Δήμο Βέροιας Ν. Ημαθίας ίδιο νόμικό πρόσωπο 
με την επωνυμία «Σχολική Επιτροπή 3ου Νηπιαγωγείου - 
3ου Δημοτικού Σχολείου - 14ου Νηπιαγωγείου - 14ου Δη¬ 
μοτικού Σχολείου Βέροιας». 

(Από τη Νομαρχία Ημαθίας) 


-φ- 

(15) 

Στην 6943/14.5.1993 απόφαση Νομάρχη Ημαθίας που 
δημοσιεύθηκε στο ΦΕΚ 394/28.5.1993 (τεύχος Β') διορ¬ 
θώνεται το εσφαλμένο: 

«1. Συνιστάται στο Δήμο Βέροιας του Ν. Ημαθίας ίδιο 
νομικό πρόσωπο με την επωνυμία «Σχολική Επιτροπή 
14ου Νηπιαγωγείου - 16ου Νηπιαγωγείου - 16ου Δημοτι¬ 
κού Σχολείου Βέροιας» στο σωστό: 

«1. Συνιστάται στο Δήμο Βέροιας του Ν. Ημαθίας ίδιο 
νομικό πρόσωπο με την επωνυμία: Σχολική Επιτροπή 
16ου Δημοτικού Σχολείου - 16ου Νηπιαγωγείου Βέ¬ 
ροιας». 

(Από τη Νομαρχία Ημαθίας) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤΟΗ 

λειτουργούν καθημερινά από 8.00' έως 13.00* 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52 48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

"ια 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























